B4-1127/95

Ψήφισμα σχετικά με τη θέσπιση της ευρωπαϊκής πολιτικής θητείας

Το Ευρωπαϊκό Κοινοβούλιο,

- έχοντας υπόψη τη δήλωση της Επιτροπής,

- έχοντας υπόψη τις απόψεις που ανέπτυξε η επίτροπος κ. Cresson στην Επιτροπή Πολιτισμού, Νεότητας, Παιδείας και Μέσων Ενημέρωσης στις 23 Μαρτίου 1995 και στο Συμβούλιο «Νεότητα» στις 31 Μαρτίου 1995,

- έχοντας υπόψη το ψηφισμά του για τους αντιρρησίες συνειδήσεως στα κράτη μέη της Κοινότητας ((ΕΕ C 44 της 14.2.1994, σελ. 103)),

- υπενθυμίζοντας το ψήφισμά του της 17ης Μαΐου 1995 σχετικά με τη λειτουργία της Συνθήκης για την Ευρωπαϊκή Ένωση ενόψει της Διακυβερνητικής Συνδιάσκεψης του 1996 ((ΣΠ της ημερομηνμίας αυτής, μέρος ΙΙ)),

Α. λαμβάνοντας υπόψη την ανάγκη να συμβάλει στη θέσπιση αποτελεσματικής κοινής πολιτικής για τους νέους πολίτες της Ευρωπαϊκής Ένωσης μέσω της εξεύρεσης και της εφαρμογής συγκεκριμένων ιδεών,

Β. λαμβάνοντας υπόψη το γεγονός ότι πολλά ευρωπαϊκά κράτη έχουν ήδη προβλέψει στο νομικό τους σύστημα τη δυνατότητα αντικατάστασης της στρατιωτικής θητείας με μια πολιτική θητεία,

Γ. λαμβάνοντας υπόψη τις νέες απαιτήσεις και τις νέες προκλήσεις που πρέπει να αντιμετωπίσει η Ευρωπαϊκή Ένωση μετά τη διαίρεση της Ευρώπης σε δύο συνασπισμούς και την ανάπτυξη όλο και στενότερης συνεργασίας με τις χώρες της Κεντρικής και Ανατολικής Ευρώπης,

Δ. λαμβάνοντας υπόψη την αυξανόμενη ανάγκη ανάληψης αποτελεσματικών δράσεων υπέρ των αναπτυσσόμενων χωρών,

Ε. υπενθυμίζοντας το προαναφερθέν ψήφισμά του της 19ης Ιανουαρίου 1994, και ιδιαίτερα την παράγραφο 7, στην οποία ζητεί από την Επιτροπή να υποβάλει πρόταση για τη δημιουργία ευρωπαϊκής πολιτικής θητείας στην οποία να έχουν πρόσβαση τόσο οι αντιρρησίες συνειδήσεως όσο και άλλοι εθελοντές των κρατών μελών,

1. ζητεί από την Επιτροπή να επεξεργαστεί και στη συνέχεια να υποβάλει στο Κοινοβούλιο και το Συμβούλιο ανακοίνωση σχετικά με τη θέσπιση ευρωπαϊκής πολιτικής θητείας προκειμένου να αρχίσουν εκτεταμένες διαβουλεύσεις με τους ενδιαφερόμενους μη κυβερνητικούς οργανισμούς και να εξεταστούν συγκεκριμένα μέσα για την υλοποίησή της[semigr ] ζητεί επίσης από την Επιτροπή να λάβει τα απαραίτητα μέτρα προκειμένου η εν λόγω θητεία να είναι καθαρά εθελοντική και να εκπονήσει σαφές νομικό καθεστώς για τους εθελοντές[semigr ]

2. φρονεί ότι η υλοποίηση μιας ευρωπαϊκής πολιτικής θητείας δεν μπορεί να αντικαταστήσει ούτε την υποχρεωτική στρατιωτική θητεία ούτε τις εθνικές πολιτικές υπηρεσίες[semigr ] υποστηρίζει αντιθέτως ότι η παραπάνω ειδική δράση της Ευρωπαϊκής Ένωσης υπέρ των νέων και των δύο φύλων μπορεί να συμβιβάζεται με τις εθνικές πολιτικές υπηρεσίες και να ενσωματώνεται στο πλαίσιο των ανωτέρω υπηρεσιών[semigr ]

3. είναι της γνώμης ότι αυτή η δράση - που θα έπρεπε να αφορά τους νέους και των δύο φύλων - θα μπορούσε να ενισχύει και να συμπληρώνει τις ανταλλαγές μεταξύ των νέων πολιτών της Ένωσης που πραγματοποιούνται στο πλαίσιο των προγραμμάτων «Σωκράτης» και «Νεότητα για την Ευρώπη» και ότι θα πρέπει να τύχει ιδιαίτερης προσοχής και προτεραιότητας η πρόσβαση των νέων που προέρχονται από μειονεκτούντα κοινωνικά στρώματα στην ευρωπαϊκή πολιτική θητεία[semigr ] για την επίτευξη του στόχου αυτού είναι απαραίτητο να ληφθούν μέτρα για ενημέρωση, πρόσβαση, προετοιμασία και παρακολούθηση, προσαρμοσμένα στα πλέον μειονεκτούντα νέα άτομα.

4. προτείνει στην Επιτροπή να επωφεληθεί της ευκαιρίας για να θέσει σε εφαρμογή πιλοτικά προγράμματα, για παράδειγμα στους τομείς απασχόλησης των νέων και προσώπων από περιθωριακές ομάδες και των δραστηριοτήτων που αφορούν το περιβάλλον, τον πολιτισμό, την προώθηση της ανοχής, της ειρήνης και της διεθνούς αλληλεγγύης[semigr ]

5. είναι της άποψης ότι, επί τη βάσει των στοιχείων που αποκτήθηκαν μέσω της εξέτασης της ανακοίνωσης της Επιτροπής και των αποτελεσμάτων των πιλοτικών προγραμμάτων, τα όργανα της Ένωσης θα μπορούν να εξετάσουν το ενδεχόμενο να θεσπίσουν μόνιμο κοινοτικό μέσο που να διαθέτει τον κατάλληλο νομικό και οικονομικό μηχανισμό[semigr ]

6. ζητεί από την Επιτροπή να εκπονήσει έγγραφο για την επίσημη αναγνώριση της συμμετοχής στην ευρωπαϊκή πολιτική θητεία[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Οικονοιμκή και Κοινωνική Επιτροπή και την Επιτροπή των Περιφερειών.